**Telki Község Önkormányzata Képviselő-testületének .../.... (...) önkormányzati rendelete**

**az iparűzési adóról**

Telki Község Képviselő-testülete Magyarország Alaptörvénye 32. cikk (1) bekezdés a) és h) pontjaiban meghatározott feladatkörében eljárva, Magyarország helyi önkormányzatairól szóló 2011. évi CLXXXIX. Törvény 13. § (1).bek 13. pontjában és a helyi adókról szóló 1990. évi C. törvény (továbbiakban Htv.) 1. § (1). bekezdésében, a 4. § d), valamint az 5. § c) pontjaiban kapott felhatalmazás alapján az alábbi rendeletet (a továbbiakban: rendelet) alkotja.

**Adókötelezettség**

**1. §**

(1) Az adókötelezettség kiterjed Telki Község illetékességi területén végzett vállalkozási tevékenységre.

(2) A helyi iparűzési adó határozatlan időre kerül bevezetésre.

(3) Az e rendeletben nem szabályozott kérdésekben az adózás rendjéről szóló 2017. évi CL. Törvény (továbbiakban: Art.), a helyi adókról szóló 1990. évi C. törvény (továbbiakban: Htv.) valamint a kapcsolódó anyagi és eljárásjogi szabályokban foglaltak az irányadóak.

**2. §**

Adóköteles a Htv. 35-36. §-a alapján Telki Község közigazgatási területén végzett vállalkozási tevékenység.

**Az adó mértéke**

**3. §**

Iparűzési tevékenység esetén az adó évi mértéke a Htv.-ben meghatározott adóalap 2%-a.

**Adókötelezettség bevallása**

**4. §**

Az adózó az önkormányzati adóhatóság által rendszeresített nyomtatványon teljesíti az adó megállapítása, megfizetése érdekében törvényben előírt bejelentését, bevallását, önellenőrzését.

**Adófizetésre vonatkozó rendelkezések**

**5. §**

Telki Község illetékességi területén folytatott vállalkozási tevékenység után fizetendő adót az Art.-ben meghatározott módon és határidőben Telki Iparűzési Adó számlájára (11742348-15441881-03540000) kell teljesíteni.

**6. §**

Hatályát veszti a Telki község Képviselő-testülete 21/2012. (11.29.) Ör. számú rendelete Az iparűzési adóról szóló 21/2012 (XI.29.) önkormányzati rendelet.

**7. §**

Ez a rendelet 2023. január 1-jén lép hatályba.